યુપીમાં ભાજપને પ્રચંડ બહુમતી મળી રહી છે ત્યારે ભાજપ તરફથી મુખ્યપ્રધાનના નામ અંગે હાલ વિવિધ અટકળો ચાલી રહી છે. ભાજપના નેતા સાક્ષી મહારાજે જણાવ્યું છે કે યુપીમાં આ વખતે દલિત અથવા ઓબીસી વર્ગમાંથી કોઈ એકને મુખ્યપ્રધાન બનાવવા જોઈએ. યુપીમાં 22 ટકા દલિત સમાજના લોકો, 27 ટકા પછાતવર્ગના લોકો છે તેથી આ વખતે ભાજપે યુપીમાં આ બે વર્ગમાંથી એક વર્ગના વિજેતા ઉમેદવારને મુખ્યપ્રધાન બનાવવા જોઈએ તેવી માગણી સાક્ષી મહારાજે કરી છે, જોકે આ અંગે પ્રતિક્રિયા આપતાં ભાજપના પ્રવક્તા અમન સિંહાએ જણાવ્યું કે મુખ્યપ્રધાનની પસંદગી કરવાનો નિર્ણય ભાજપ સંસદીય બોર્ડ કરશે. તેથી આ અંગે આવતી કાલે ભાજપની બેઠક મળશે તેમાં ભાજપ તરફથી યુપીના મુખ્યપ્રધાનની પસંદગી કરવામાં આવશે, જોકે સાક્ષી મહારાજે આ બે વર્ગમાંથી કોઈ એકની મુખ્યપ્રધાન તરીકે પસંદગી કરવી જોઈએ તેવી માગણી કરી છે.